पाएं अपने शहर की ताज़ा ख़बरें और फ्री ई-पेपरडाउनलोड करें
रांची जिले के सरकारी और निजी अस्पतालाें काे अब ऑक्सीजन की कमी नहीं झेलनी पड़ेगी। ऑक्सीजन के 150 जंबाे सिलेंडर हर समय तैयार रखे जाएंगे। जिस अस्पताल काे जरूरत पड़ेगी, वहां तत्काल अाॅक्सीजन पहुंचाई जाएगी। इसके लिए जिला प्रशासन ने मंगलवार काे संजीवनी वाहन याेजना शुरू की। मुख्यमंत्री हेमंत साेरेन ने हरी झंडी दिखाकर संजीवनी वाहन काे रवाना किया। उन्हाेंने कहा कि अब ऐसी ही याेजना धनबाद और जमशेदपुर में भी शुरू की जाएगी।
जिला प्रशासन के अनुसार तीन संजीवनी वाहनाें पर 50-50 सिलेंडर रेडी टू मूव की स्थिति में रहेंगे। इनमें 100 सिलेंडराें से भरे दाे वाहन रिम्स में और 50 सिलेंडर से भरा एक वाहन रिसालदार बाबा सीएचसी में रखे जाएंगे। जैसे ही किसी अस्पताल को ऑक्सीजन की जरूरत पड़ेगी, तत्काल संजीवनी वाहन का रवाना कर दिया जाएगा। संजीवनी वाहन की यह सेवा आपातकालीन सेवा है, जाे सप्ताह में साताें दिन 24 घंटे कार्यरत रहेगी। इसके लिए तीन शिफ्ट में छह मजिस्ट्रेट की भी नियुक्ति की गई है। डीसी ने ट्रैफिक एसपी से कहा कि ऑक्सीजन पहुंचाने में काेई परेशानी न हाे, यह सुनिश्चित करें। विशेष परिस्थितियाें में संजीवनी वाहनाें काे एस्काॅर्ट कर गंतव्य तक पहुंचाएं।
पंचायताें में अब फिर से बनेगा क्वारेंटाइन सेंटर
मुख्यमंत्री हेमंत साेरेन ने कहा कि काेराेना प्रभाविताें काे राहत देने के साथ व्यवस्था काे गति देना भी जरूरी है। इसलिए विभाग दूरगामी परिणामाें काे देखते हुए नीति में बदलाव करें। मुख्यमंत्री मंगलवार काे विभागीय सचिवाें और प्रधान सचिवाें के साथ विभागाें की समीक्षा कर रहे थे। उन्हाेंने कहा कि पंचायती राज के जनप्रतिनिधियाें ने पंचायताें में क्वारेंटाइन सेंटर फिर शुरू करने का सुझाव दिया था। इसकी पहल शुरू कर दी गई है। अधिकारियाें काे क्वारेंटाइन सेंटर में रहने वालाें के लिए भाेजन की व्यवस्था करने का निर्देश दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn